ศูนย์เรื่องราวร้องทุกข์ ได้รับการประสานผ่านระบบการจัดการเรื่องราวร้องทุกข์ สำนักงานปลัดสำนักนายกรัฐมนตรี ทำเนียบรัฐบาล รหัสเรื่อง นร02660027259

ขอความช่วยเหลือจัดสรรเจ้าหน้าที่เข้ามาขุดลอกท่อระบายน้ำ เพื่อแก้ไขปัญหาน้ำท่วมขัง บริเวณภายในซอยรามอินทรา 19 และ ซอยรามอินทรา 21 ถนนรามอินทรา แขวงอนุสาวรีย์ เขตบางเขน กรุงเทพมหานคร  (ไม่มีจุดสังเกต) พื้นที่การดูแลของสำนักงานเขตบางเขน เนื่องจากผู้ร้องแจ้งว่าภายในซอยฯ ดังกล่าวเมื่อเกิดฝนตกไม่เกิน 5 นาที จะประสบปัญหาน้ำท่วมขัง และจะท่วมขังนานประมาณ 1-2 วัน กว่าจะมีการระบายน้ำ ทำให้ประชาชนในพื้นที่ได้รับความเดือดร้อนเป็นอย่างมาก ประสบปัญหามาเป็นระยะเวลาประมาณ 10 ปี เบื้องต้นผู้ร้องได้มีการติดต่อแจ้งเรื่องไปยังสำนักงานเขตบางเขน ฝ่ายโยธาธิการแล้ว เจ้าหน้าที่แจ้งว่าอยู่ระหว่างการรองบประมาณในการขุดลอกท่อระบายน้ำ ผู้ร้องจึงประสงค์ให้ดำเนินการโดยเร่งด่วน เพื่อแก้ไขปัญหาให้แก่ประชาชน เบื้องต้นได้รับการรายงานผลจากกรุงเทพมหานคร โดยสำนักงานเขตบางเขน ตรวจสอบแล้วซอยดังกล่าวได้ว่า จ้างกรมราชทัณฑ์ดำเนินการในงบประมาณ ปี 2565 แล้วเสร็จในเดือน กุมภาพันธ์ 2565 ประกอบกับผู้ร้องแจ้งว่าปัจจุบัน (วันที่ 5 กรกฎาคม 2566) ประสบปัญหาอยู่เช่นเดิม เมื่อมีฝนตกจะพบว่ามีน้ำท่วมขังและระบายได้ช้า จึงประสงค์ให้หน่วยงานที่เกี่ยวข้องเร่งดำเนินการขุดลอกท่ออีกครั้ง เป็นกรณีเร่งด่วน

//หมายเหตุ ปักหมุดที่สำนักงานเขตเพราะไม่สามารถปักละติจูด ลองติจูด ที่ชัดเจนได้ กรุณาอ่านรายละเอียดสถานที่จากรายละเอียดการแจ้งเป็นหลัก
ศูนย์ฯ ประสานมาเพื่อตรวจสอบและดำเนินการ และโปรดพิจารณาให้ความคุ้มครองผู้ร้องและผู้เกี่ยวข้องอย่าให้ต้องรับภัย หรือความไม่ชอบธรรมอันเนื่องมาจากการร้องเรียน การเป็นพยาน หรือการให้ข้อมูลนั้น  #ศรท  #ศรท1111
#1555 #citydata